[image: 1500+ Høst gratis bilder]Stormen sin periodeplan for september – oktober – november 2026
	

Tiden går fort og vi er allerede i september. Den første tiden har vi brukt til å bli kjent med de nye barna og komme inn i nye rutiner. Tilvenningstiden har gått veldig bra og håper at dere som foreldre sitter igjen med den samme følelsen. 
«Barnehagen skal tilpasse rutiner og organisere tid og rom slik at barnet får tid til å bli kjent, etablere relasjoner og knytte seg til personalet og til andre barn» (RP for barnehagen s. 33)
Vi har fått opp tre barn fra Sølepytten og det er Silas, Mathilde og Rikke. Vi har også fått 4 nye barn som ikke har gått her i barnehagen før, og det er Ludvik, Hedvig, Vilde H.R. og Jens. Vi er nå 8 gutter og 11 jenter. En flott barnegruppe som vi gleder oss til å bli enda bedre kjent med og få fine opplevelser sammen med.
Denne høsten kommer vi til å ha et kunstprosjekt. Alle barna skal få være med å lage/pynte en eller to totæmpel. Her skal både barn og voksne være kreative sammen. Vi kommer til å bruke ulike teknikker. Vi skal også få barna med til å samle på ting som vi finner i naturen eller på gården som vi kan bruke til å pynte Totæmpelet med. Veien blir til mens vi går, så dette blir spennende og se hvordan resultatet blir.
I oktober skal vi jobbe med Forut og i den forbindelse så skal vi lage premier som vi skal ha i forbindelse med FORUT/FN basaren. Her skal barna få være mer kreative og skape flotte premier.
«Barnehagen skal legge til rette for samhørighet og kreativitet ved å bidra til at barna får være sammen om å oppleve og skape kunstneriske og kulturelle uttrykk.» (RP for barnehager s. 50)

 Vi kommer også til å fortsette å jobbe med Bærekraftig utvikling, samt Livsmestring og helse, og dette ligger som grunn for alt vi jobber med i barnehagen.  
Friluftsliv & Gårdsdrift
Dette er noe som ligger oss varmt om hjertet og som finnes der hele tiden. Dette går innunder både Livsmestring, og Helse og bærekraftig utvikling.
”Barnehagen skal være en arena for daglig fysisk aktivitet og fremme barnas bevegelsesglede og motoriske utvikling.” (RP for barnehager s.11)
Vi har et fantastisk uteareal og et flott nærområde der barna får god motorisk trening.
Vi går turer til lavvoen der vi har et rikt område med gode motoriske utfordringer. Ulendt terreng, balanse øvelser, klatretrær, disser, saging, spikking med mer. Vi kommer også til å ha minirøris/rytmikk når vi har innedag på fredager.
Utenom dette er det de daglige faste aktivitetene som påkledning, spise situasjon med mer som er med på å fremme barnas motoriske utvikling, både fin og grovmotorikken. 
Væren fra Soltun gård har gjort jobben sin, så vi har fått 6 flotte lamm som nå er blitt rett så store. To av dem kom jo rett før ferien så litt forskjell i størrelse. I hønsegården er det noen høner som har dødd, pga. alderdom. Men heldigvis fikk vi mange flott kyllinger som har blitt store og fine høner. Vi har litt mange haner så noen må bøte med livet. De produserer ikke så mye egg enda, men vi håper det kommer seg. Kaninen Karamell har det bra men savner sikker Kiwi(den forrige kaninen vi hadde) Barna liker godt å være med til dyrene, kose med dem og det er veldig kjekt å få plukke egg, de få eggene vi får.
Vi har sådd gulrøtter, sukkererter, poteter, jordskokk, mais, agurk, tomater og grønnkål. Vi har lykkes med poteter, sukkererter, jordskokk og jordbær. De andre grønnsakene var det noen dyr som ville ha. Her har vi et stort forbedrings potensiale. Vi har mange barn som liker å være med på gårdsdrift og jobbe. De liker seg godt i kjøkkenhagen når de får være med å vanne plantene og lete etter mark. Vi får mange gode samtaler med dem og vi lærer noe nytt hver gang.
Vi er heldige som har mye flotte frukttrær og busker som barna får være med å plukke frukt og bær fra. Vi laget solbær og ripssaft i år… håper det smakte godt!!! Her er det noen av barna som har vært flittige plukkere.
[image: Et bilde som inneholder gress, utendørs, himmel, tre

Automatisk generert beskrivelse][image: Et bilde som inneholder klær, utendørs, plante, person

Automatisk generert beskrivelse]«I Barnehagen skal barna oppleve et stimulerende miljø som støtter opp om deres lyst til å leke,utforske, lære og mestre»


Bærekraftig utvikling:
«Barna skal lære å ta vare på seg selv, hverandre og naturen.» (RP for barnehager s.10)
Barna skal:
· Gis en grunnleggende forståelse for at dagens handlinger kan ha konsekvenser for fremtiden – lokalt og globalt
· Oppøve grunnleggende ferdigheter, kunnskaper og gode holdninger til sortering, resirkulering, gjenbruk og kompostering
· Gjennom ulike aktiviteter gis muligheten til å oppøve en grunnleggende forståelse for samspillet i naturen/bærekraftig utvikling
· Opparbeide grunnleggende kunnskaper, ferdigheter og holdninger til å ta vare på naturen som vi ferdes i.
· Utvikle en grunnleggende kunnskap om verden rundt oss, oppøve kritisk tenkning og vise solidaritet med dem som ikke har de mulighetene som vi har i Norge


Vi vil jobbe på denne måten for å oppnå dette:
På turene våre kommer vi til å plukke opp bosset som vi finner. Her kan vi resonere og diskutere hva dette kan få for konsekvenser for oss og for dyrene. Få barna til å reflektere over dette og få gode holdninger i fremtiden for å holde naturen ren. Vi vil gjøre barna bevisste på gjenbruk og at vi kan skape noe av ting vi ellers hadde kastet.  Her finner vi kanskje noe vi vil pynte Totæmpel med.
 Vi kommer i forbindelse med FN til å snakke om at ikke alle har det så bra som oss. Her fortsetter vi å jobbe med materiell fra FORUT barnehageaksjon. Vi skal fortsette å følge Sanjana 5 år som bor på Sri Lanka. I År heter aksjonen «Sanjana og drømmejobben.» Dette er et pedagogiskt opplegg fullt av lek, skaperglede og barnas egne fremtidsdrømmer.


Livsmestring og Helse: 

[image: ]”Barnehagen skal bidra til barnas trivsel, livsglede, mestring og følelse av egenverdi og forebygge krenkelser og mobbing”(RP for barnehagers. 11)
                                                                                                                                                                   
Barna skal
· Oppleve å ha like muligheter i barnehagen – uavhengig av kjønn, funksjonsevne, språk, etnisitet osv.
· Oppleve trivsel, livsglede, mestring og følelsen av å bety noe for andre.
· Utvikle gode verdier og holdninger til seg selv og andre samt akseptere ulikheter
· Oppøve det å mestre motstand og kunne håndtere utfordringer.
· Utvikle et bevisst forhold til retten om å bestemme over egen kropp og ha respekt for andre sine grenser
· Oppleve allsidig fysisk aktivitet, bevegelsesglede og motorisk utvikling
· Utvikle grunnleggende forståelse for egne grenser og en handlingsberedskap for å kunne si fra dersom disse blir brutt.
Vi vil jobbe på denne måten for å oppnå dette: 

Den viktigste del i barnas hverdag er leken. Gjennom leken lærer de og de knytter vennskap med andre barn som er utrolig viktig for barnets trivsel. Alle barn trenger å lære seg grunnleggende regler for hvordan man leker sammen med andre, og dette gjør de gjennom erfaringer og i samspill med barn og voksne. Dette er en fantastisk arena der barn kan få muligheten til å utvikle seg med hjelp av både andre barn og veiledning av oss voksne. I her og nå situasjoner jobber vi daglig med dette og vi gir barna mulighet til å utrykke seg og reflektere over hva som har skjedd. Da får vi også en språklig øvelse i det å sette ord på det som har skjedd og følelser.
[image: ]Vi jobber videre med Æ E M Æ.   I Æ E MÆ programmet kommer vi i høst til å snakke om familie/relasjoner, kroppen og følelser. Det blir i utgangspunktet på gruppedagene vi har mest fokus på dette.
                                                                                                        
Vi vil at barna:
- utvikler empati og er opptatt av at andre har det bra
- reflekterer over hvordan de kan være en god venn
- skal få øvelse i positive former for samhandling og kjennskap til noen sosiale regler.
- skal oppleve glede og mestring sammen med andre barn og voksne
- skal ha et «hjerte» for verden”

”Å få omsorg  og bli sett og hørt er grunnleggende  for et barns trygghet og trivsel”(Hjerteprgrammet- sosial kompetanse i barnehagen, Veiledning s.6)
[image: Bilderesultat for hjerte barn]

Gruppedag i barnehagen 
Vi fortsetter med gruppedag hver onsdag. Førskolegruppen er sammen med Lars Kristian & Trude V., 4-årsgruppen sammen med Irene, Susanne & Nils Magne og 3-årsgruppen sammen med Kristin & Sara. Planer kommer ut i papir form og den kommer også å ligge ute på kidplan for den enkelte gruppe.
Div. Info:
· [image: Et bilde som inneholder stoff

Automatisk generert beskrivelse]Bursdager denne perioden:  September: Hedvig 4 år 2/9, Ailo 4år 18/9, Barnehagen 20 år 18/9 Oktober: Liam 5 år 28/10,  November: Vilde H.R. 4 år 21/11 -Desember: Ludvik 4 år 22/12
· Student: I uke 39-40 kommer Sandra Lohne Tvedterås og være hos oss på Stormen. Kunnskapsområdet er NHR(natur, helse og rørelse)
· Brannvernsuke &  førstehjelpsuke uke 38
· Foreldremøte 24 september kl. 19.00-21.00. Velkommen! 
· Førstegangssamtaler skal vi sette opp tid for i løpet av september for de nye foreldre og de som har begynt fra Sølepytten..
[image: La main sur le coeur… - 1, 2, 3, dans ma classe à moi... | Peinture ...]
Ta kontakt hvis det er noe dere lurer på!
[image: Konsmo barnehage : Kvitveisen]Mvh. Susanne, Trude V., Nils Magne & Sara
’

